กูรูเคาะเป้า QH เกือบ 4 บ. ฟันกำไรปีนี้โตเกิน 30% ลุ้นปันผลครึ่งปีหลัง 3 – 4%
โบรกฯให้ราคาเป้าหมาย QH ที่ 3.9 บ. คาดกำไรปีนี้โต 31% ลุ้นจ่ายปันผลช่วงครึ่งปีหลังอีก 3 - 4%
8 พ.ย. 2561

บล.ฟินันเซีย ไซรัส ระบุในบทวิเคราะห์ (8 พ.ย.) แนะนำซื้อหุ้นบริษัท ควอลิตี้เฮ้าส์ จำกัด (มหาชน) หรือ QH ราคาเป้าหมาย 3.90 บาท โดยคาดกำไรปกติไตรมาส 3/18 โต 5% Q-Q, 115% Y-Y อยู่ที่ 895 ล้านบาท จากมาร์จิ้นที่เร่งตัวขึ้น เนื่องจากสต็อกเก่าที่อัตรากำไรต่ำเร่งโอนไปหมดแล้ว อีกทั้งส่วนแบ่งกำไรบริษัทร่วมยังดีขึ้นด้วย ฝ่ายวิจัยคาดกำไรทั้งปีนี้ที่ 3,600 ล้านบาท เพิ่มขึ้น 31% Y-Y ส่วนปีหน้า 3,920 ล้านบาท เพิ่มขึ้น 9% Y-Y นอกจากนี้บริษัทยังได้รับผลกระทบจากมาตรการคุมสินเชื่ออสังหาฯจำกัด และคาดให้ปันผลเฉพาะครึ่งปีหลังของปี 2018 สูงถึง 3 – 4%